L 97/8 Den Europæiske Unions Tidende 16.4.2009 KOMMISSIONEN FORORDNING (EF) Nr. 308/2009 af 15. april 2009 om ændring med henblik på tilpasning til den videnskabelige og tekniske udvikling af bilag IIIA og VI til Europa-Parlamentets og Rådets forordning (EF) nr. 1013/2006 om overførsel af affald (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (), særlig artikel 58, stk. 1, og ud fra følgende betragtninger: (1) Som følge af den aftale, der blev indgået på det ottende møde i partskonferencen for Baselkonventionen om kontrol med grænseoverskridende overførsel af farligt affald og bortskaffelsen heraf, der fandt sted den 27. november til 1. december 2006, er det nødvendigt at ændre bilag VI til forordning (EF) nr. 1013/2006 om overførsel af affald. Ændringen består i udskiftning af »kg« og »liter« med »ton (Mg)« for den samlede mængde med forhåndsgodkendelse og derved opnå overensstem- melse med enhederne i bilag IA, IB og VII til den pågæl- dende forordning. (2) — Nogle medlemsstater forelagde i henhold til artikel 58, stk. 1, litra c), i forordning (EF) nr. 1013/2006 henholdsvis den 29. februar 2008, den 10. marts 2008, den 17. marts 2008 og den 29. april Kommissio- nen anmodninger om, at blandet affald bestående af to eller flere af de affaldstyper, der er anført i bilag II overvejes med henblik på optagelse i bilag IIIA. (3) — Kontaktorganerne udpeget i henhold til artikel 54 i forordning (EF) nr. 1013/2006 blev på et møde afholdt i henhold til forordningens artikel 57 enige om, at der med hver anmodning om optagelse af blandinger i bilag IIA skal gives visse oplysninger for at muliggøre en vurdering af de pågældende blandinger. Disse oplysninger er blevet gennemgået i overensstemmelse med forordning (EF) nr. 1013/2006. (4) — Miljømæssigt forsvarlig håndtering af affald omfatter brug af teknikker og teknologi, der kan mindske miljø- skader ved hjælp af processer og materialer, der frem- bringer færre potentielt skadelige stoffer, og at genvinde sådanne stoffer fra emissioner, inden de udledes, eller udnytte og genvinde reststofferne fra produktion. Lande, der er omfattet af OECD-beslutningen, skal sikre, at deres nyttiggørelsesanlæg anvender avancerede (1) EUT L 190 af 12.7.2006, s. 1. teknikker til affaldsnyttiggørelse. Avancerede nyttiggørel- sesteknikker er væsentlige, når blandinger af affald inde- holder heterogent affald såsom slagger fra forarbejdning af ædle metaller og kobber. Der er ingen garanti for, at lande, der ikke er omfattet af OECD-beslutningen, vil opfylde disse standarder. Blandinger af affald, herunder slagger fra forarbejdning af ædle metaller og kobber henhørende under (OECD) nr. GB040 i bilag IIIA, bør derfor ikke gælde for lande, der ikke er omfattet af OECD-beslutningen. (5) — Bilag IIA og VI til forordning (EF) nr. 1013/2006 bør ændres i overensstemmelse hermed. (6) — Det kunne være hensigtsmæssigt at revidere listen med blandinger af affald i bilag IIIA, navnlig de numre, der ikke gælder for lande, der ikke er omfattet af OECD- beslutningen, under hensyntagen til oplysningerne fra disse lande om deres teknologiske kapacitet til at nyttig- gøre affald og om miljømæssig forsvarlig affaldshåndte- ring. (7) — Foranstaltningerne i denne forordning er i overensstem- melse med udtalelse fra det udvalg, der er nedsat ved artikel 18 i Europa-Parlamentets og Rådets direktiv 2006/12/EF () — UDSTEDT FØLGENDE FORORDNING: Artikel 1 Bilag IIIA og VI til forordning (EF) nr. 1013/2006 erstattes af teksten i bilaget til nærværende forordning. Artikel 2 Bilag IIIA revideres om nødvendigt inden 12 måneder efter denne forordnings ikrafttrædelse for navnlig at tage hensyn til oplysninger fra de lande, der ikke er omfattet af OECD-beslut- ningen, om deres teknologiske kapacitet til at nyttiggøre affald og dokumentation for, at affaldshåndteringen her finder sted under forhold, der svarer til dem, der findes i de lande, der er omfattet af OECD-beslutningen. Artikel 3 Denne forordning træder i kraft på tredjedagen efter offentlig- gørelsen i Den Europæiske Unions Tidende. (?) EUT L 114 af 27.4.2006, s. 9.